polyglot-tagger/wikipedia-language-snippets-filtered huggingface dataset:
இந்த அருங்காட்சியகம் திங்கட்கிழமை தவிர பிற நாள்களில் பார்வையாளர்களுக்காக திறந்துவைக்கப்படுகிறது. பார்வை நேரம் காலை 10.00 மணி முதல் மாலை 6.00 மணி வரை ஆகும். இதனைச் சுற்றிப் பார்க்க 1 மணி நேரம் முதல் 2 மணி நேரம் வரை ஆகலாம். கற்றலில் வேடிக்கை உணர்வினைத் தந்து கற்றுவிக்கும் அருங்காட்சியகங்கள் சிலவே உள்ளன. அவற்றில் இதுவும் ஒன்றாகும். இந்த அருங்காட்சியகத்திற்கு வரும் குழந்தைகள் வேடிக்கை சார்ந்த பல நடவடிக்கைகளில் தம்மை ஈடுபடுத்திக்கொண்டு அவற்றை அனுபவிக்க வாய்ப்பு உள்ளது.
பூங்காவில் பார்வைக் குன்றியோர் பயன்படுத்தும் வகையில் வடிவமைக்கப்பட்ட ஒரு விளக்கப் பிரிவு அமைந்துள்ளது. பிரெய்லி எழுத்து முறையில் படிப்பதற்கான வாய்ப்பு உள்ளது. மேலும் அங்கு ஒரு நீர் மூழ்கி பாலம் உள்ளது. நீர்வாழ் தாவரங்கள் மற்றும் மீன்களின் "நீரில் நடந்து" செல்வது போன்ற அனுபவத்தை அனைவரும் பெற முடியும் வகையில் அது அமைந்துள்ளது. அருங்காட்சியக காப்பாட்சியர்கள் இந்தப் பிரிவினை "இந்தியாவில் பார்வையற்றோருக்கான முதல் அருங்காட்சியக தோட்டம்" என்று விவரிக்கிறார்கள்.
தேசிய அளவிலான நிறுவனம் என்ற முக்கியத்துவத்தினை வெளிப்படுத்தும் வகையில், தேசிய இயற்கை வரலாற்று அருங்காட்சியகம் நாட்டின் பல்வேறு பகுதிகளில் பிராந்திய மாநில அளவிலும், பிராந்திய அளவிலும் அலுவலகங்களை அமைக்கவேண்டும் என்று ஏழாம் திட்டத்தில் அரசு முடிவெடுத்ததன் அடிப்படையிலும், சுற்றுச்சூழல் விழிப்புணர்வினைக் கொணரும் வகையிலும் அமைக்க முடிவெடுத்ததன் அடிப்படையில் இந்த அருங்காட்சியகம் அமைக்கப்பட்டது.
பிராந்திய இயற்கை வரலாற்று அருங்காட்சியகம், மைசூர் இந்தியாவின் கர்நாடக மாநிலத்தில் மைசூரில் அமைந்துள்ள ஒரு அருங்காட்சியகம் ஆகும். இந்த அருங்காட்சியகத்தில் தெற்கு பிராந்தியத்தில் காணப்படுகின்ற தாவரங்கள், விலங்குகள் மற்றும் புவியியல் பற்றிய காட்சிப்பொருள்கள் இங்கு காட்சிப்படுத்தப்பட்டுள்ளன.
அருங்காட்சியகத்தின் தரை தளத்தில் ஒரு சிறிய தாவரவியல் பூங்கா உள்ளது. அந்த தாவரவியல் பூங்காவில் உள்ளூர் மரங்கள் மற்றும் ஆயுர்வேத மருத்துவத்தில் பயன்படுத்தப்படுகின்ற தாவரங்களின் தொகுப்புகள் காணப்படுகின்றன.
காண்டுவா பழங்கால நகரம் ஒன்றாகும். இந்தியாவில் உள்ள பல நகரங்களைப் போலவே பல வழிபாட்டுத் தலங்களும் இங்கு அமையப் பெற்றுள்ளன. பெரும்பாலான வழிபாட்டுத் தலங்கள் இந்து அல்லது சமண வணக்கஸ்தலங்கள் ஆகும். கி.மு 12 ஆம் நூற்றாண்டில் இந்த நகரம் சமண மதத்தின் மையமாக இருந்தது. பிரித்தானிய ஆட்சியின் போது, ​​இந்நகரிற்கு அருகிலுள்ள புர்ஹான்பூர் மேற்கு நிமர் பிராந்தியத்தின் முக்கிய வணிக மையமாக திகழ்ந்தது.
காண்டுவா நகரமானது உள்ளூர் பயிர்களான பருத்தி, கோதுமை , சோயா அவரை மற்றும் பலவகையான பருவகால பழங்கள் மற்றும் காய்கறிகளுக்கு பிரபலமானது. இங்கு பயிரிடப்படும் கோதுமை வகை காண்ட்வா 2 என்பது அதன் நறுமணம், நிறம் மற்றும் தரம் ஆகியவற்றிற்கு நாடு முழுவதும் பிரபலமானது. முந்தைய காண்டுவா மத்திய இந்தியாவின் கஞ்சா பயிரிடப்படும் ஒரே நகரமாக காணப்பட்டது.
இந்திரா சாகர் பரியோஜ்னா என்ற நீர்மின் திட்டம் கண்ட்வாவுக்கு அருகில் அமைந்துள்ளது. சாந்த் சிங்காஜி வெப்ப மின் திட்டம் காண்டுவாவில் உள்ள ஒரு சிறிய நகரமான முண்டியில் உள்ள டோங்கலியா கிராமத்தில் அமைந்துள்ளது.
காண்டுவா என்பது இந்தியாவின் மத்தியப் பிரதேசத்தின் நிமர் பகுதியில் உள்ள ஒரு நகரம் ஆகும். இந்த நகரம் கிழக்கு நிமர் மாவட்டம் என்று முன்னர் அறியப்பட்ட காண்டுவா மாவட்டத்தின் நிர்வாக தலைமையகம் ஆகும்.
2019 ஆம் ஆண்டு மே மாதம் பாரதிய ஜனதா கட்சியைச் சேர்ந்த நந்த்குமார் சிங் சவுகான் என்பவர் காண்டுவா மக்களவைத் தொகுதியில் இருந்து நாடாளுமன்ற உறுப்பினராக தேர்ந்தெடுக்கப்பட்டார்.
காண்டுவா பெரிய தொடருந்து சந்திப்பாகும். இந்தூரை டெக்கனுடன் இணைக்கும் மால்வா பாதை, மும்பையிலிருந்து கொல்கத்தா வரையிலான பிரதான கிழக்கு-மேற்கு பாதையை இங்கு சந்திக்கிறது.
சல்லா, பேரி மற்றும் ஜும்கி போன்ற இசைக்கருவிகளும் பயன்படுத்தப் படுகிறது. உள்நாட்டில், ‘திம்கி’ என்று அழைக்கப்படும் முரசு பயன்படுத்தப்படுகிறது. முக்கிய இசைக்கருவியான 'திம்கி' இசைக்கப்படும் போது, அதன் வேகமான ஒலிக்கேற்ப நடனக் கலைஞர்கள் துடிப்புடனும் ஆர்வத்துடனும் நடனமாடுகிறார்கள். நடனக் கலைஞர்கள் தங்கள் கால்களை சரியான தாளத்திலும், பாணியிலும் நகர்த்துகிறார்கள். நடனத்தின் போது ஆண்கள் முன்னோக்கி பாய்கிறார்கள். அதே நேரத்தில் குழுவில் உள்ள பெண்கள் வளைந்துகொள்கிறார்கள். தரைக்கு அருகில் குறைவான விட்டத்தில் அவர்கள் ஒரு வட்டத்தை உருவாக்கி, இடுப்பைச் சுற்றி தங்கள் கைகளை வைக்கின்றனர். அடுத்த நடனக் கலைஞர்கள், தாளத்திற்கு ஏற்றவாறு நடனத்தை தொடர்கின்றனர். கர்மா நடனம் ஆடும் பழங்குடி இன ஆண்கள் மற்றும் பெண்கள் தங்களின் பாரம்பரிய உடைகள் மற்றும் நகைகளை அணிகின்றனர்.
கர்மா பூசை தேதிகள் பொதுவாக ஆகத்து அல்லது செப்டம்பர் மாதத்தில் வரும். ஓரான், பிஜ்வாரி, பைகா மற்றும் மஜ்வார் போன்ற பழங்குடியினரால் இந்த நாள் மிகவும் புனிதமாக கருதப்படுகிறது. இந்த நாளில் மக்கள் கரம் தேவதையிடம் ஆசீர்வாதம் பெற பிரார்த்தனை செய்கிறார்கள். ஒட்டுமொத்த பழங்குடி சமூகமும் பெரும்பாலும் வாழ்வாதாரத்திற்காக இயற்கையை சார்ந்து இருப்பதால் இயற்கையின் அடையாளமாக, கரம் தேவதை வழிபடப்படுகிறது. சகோதரிகள் தங்கள் சகோதரர்களின் நல்வாழ்வுக்காக பிரார்த்தனை செய்வதால், சகோதர சகோதரிகளுக்கு இந்த நாள் முக்கியமானது. திருமணமான தம்பதிகள், தங்களின் மகிழ்ச்சியான வாழ்க்கைக்காக தெய்வத்தை வேண்டிக்கொள்கிறார்கள். நோக்கம் எதுவாக இருந்தாலும், கர்மா பூசை என்பது பல்வேறு மாநிலங்களில் வாழும் பழங்குடி சமூகத்தின் ஒருங்கிணைந்த பண்டிகையாக உள்ளது.
கர்மா நாச் அல்லது கர்மா நடனம் என்பது மத்திய மற்றும் கிழக்கு இந்தியாவின் பாரம்பரிய நடனமாகும். இப்பகுதிகளில், கரம் திருவிழா இலையுதிர்காலத்தில் வரும் ஒரு பிரபலமான பண்டிகை ஆகும். இது புரட்டாசி மாதத்தின் பிரகாசமான பதினைந்து நாட்களின் 11 வது நாளிலிருந்து தொடங்குகிறது. இது சத்தீஸ்கர், ஜார்க்கண்ட், மத்திய பிரதேசம், ஒடிசா மற்றும் மேற்கு வங்காள மாநிலங்களில் நிகழ்த்தப்படுகிறது. கர்மா என்றால் 'விதி' என்பது பொருள் ஆகும்.
கர்மா நடனம் இது கர்மா நாச் என பிரபலமாக அறியப்படுகிறது. இந்த நடனம், ஜார்க்கண்ட், சத்தீஸ்கர், மத்தியப் பிரதேசம், பீகார், ஒரிசா மற்றும் பிற நாட்டின் பகுதிகளில் வாழும் பழங்குடியினரால் செய்யப்படுகிறது. இந்த பழங்குடி நடனம், இலையுதிர் பண்டிகையான கர்மா பூசையின் போது நிகழ்த்தப்படுகிறது. கரம் தேவதையைக் குறிக்கும் கரம் மரத்தின் முன்பாக பழங்குடி இனப் பெண்கள், அந்த மரத்தையே விதியின் கடவுளாக கருதி நடனமாடுகின்றனர்.
கரம் தேவதையை வணங்குவது மூலம், அவர்களின் வாழ்க்கையில் செழிப்பு. நன்மை, மகிழ்ச்சி போன்றவை கிடைக்கும் என்றும், அவர்களின் வாழ்க்கையில் ஏற்படும் நன்மை தீமைகளுக்கு கர்ம தேவதையே காரணம் என்றும் பழங்குடியினர் நம்புகிறார்கள்.
இந்த நாட்டுப்புற நடனம் கரம் தேவதை என்று அழைக்கப்படும் விதியின் கடவுள் வழிபாட்டின் போது நிகழ்த்தப்படுகிறது. விதியின் கடவுள் நல்ல மற்றும் கெட்ட வாய்ப்புகளைத் தருவதாக பழங்குடி மக்கள் கருதுகின்றனர்.
குட்டிகிருஷ்ணா மரார் மற்றும் ஜோசப் முண்டசேரி போன்ற புகழ்பெற்ற இலக்கிய பிரமுகர்களின் கருத்துக்களுக்கு எதிர்ப்பு தெரிவிப்பதன் மூலம் அச்சுதன் தனது இலக்கிய வாழ்க்கையைத் தொடங்கினார், மேலும் இடச்சேரி கோவிந்தன் நாயரின் கவிதைகள் குறித்து விமர்சனம் செய்த முதல் விமர்சகராக கருதப்படுகிறார். . பல மேற்கத்திய அறிஞர்களின் தத்துவங்களை விமர்சிக்கும் பஸ்கத்திய சாகித்ய தர்ஷனம் உட்பட பல புத்தகங்களை இவர் எழுதியுள்ளார். 1973 இல் வெளியிடப்பட்ட செருகதா இன்னலே இன்னு, எனப்படும் இவரது மலையாள சிறுகதை, சிறுகதை எழுத்தாளர்களின் வரலாற்றை உள்ளடக்கிய ஒரு புத்தகமாக உள்ளது. கவிதாவும் களவும், சமன்வயம், புதினம் - பிரசனங்களும் பாடங்களும், விவேசனம், விமர்சலோசனம், நிர்தாரனம், சுவதந்திர சமரவம் மலையாள சாகித்யமும், பிரகாரங்கள் பிரதிகாரங்கள் மற்றும் வன்முகம் போன்றவை இவரது பிற படைப்புகளாக உள்ளது. மேலும், இவர் ஆங்கில நூலான ஆயிரத்தோரு இரவுகள் என்னும் நூலை மலையாள மொழியில் "ஆயிரத்தொன்னு ராவுகள்" என்னும் தலைப்பின் கீழ் மொழிபெயர்ப்பு செய்துள்ளார்.
எம். அச்சுதன் ஜூன் 15, 1930 அன்று, தென்னிந்திய மாநிலமான கேரளாவில் உள்ள திருச்சூர் மாவட்டத்தில் உள்ள மாளா அருகில் அமைந்துள்ள ஒரு சிறிய குக்கிராமமான வடமா என்னுமிடத்தில், ஆலக்காட்டு நாராயண மேனன் மற்றும் முக்குட்டிபரம்பில் பாருக்குட்டி அம்மாவிற்கு மகனாகப் பிறந்தார். இவரது பள்ளிப்படிப்பு மாளா கிராமத்தின் புனித அந்தோனி உயர்நிலைப் பள்ளியில் இருந்தது. பின்னர் அவர் எர்ணாகுளம் மகாராஜா கல்லூரியில் சேர்ந்தார் சென்னைப் பல்கலைக்கழகத்தில் மலையாள இலக்கியத்தில் முதுகலைப் பட்டத்தை தங்கப் பதக்கத்துடன் பெற்றார். அதைத் தொடர்ந்து, புனித ஆல்பர்ட் கல்லூரியில் மலையாள விரிவுரையாளராக தனது வாழ்க்கையைத் தொடங்கினார். அரசு கல்லூரி, மீஞ்சாந்தா, அரசு விக்டோரியா கல்லூரி, பாலக்காடு மற்றும் ஸ்ரீ நீலகாந்த அரசு சமஸ்கிருத கல்லூரி பட்டம்பி போன்ற பல கல்வி நிறுவனங்களிலும் பணியாற்றினார். ஓய்வுக்குப் பிறகு, ஸ்ரீ சங்கராச்சாரியார் சமஸ்கிருத பல்கலைக்கழகத்தில் வருகை பேராசிரியராக தனது கல்வி வாழ்க்கையைத் தொடர்ந்தார்.
சாகித்ய பிரவர்த்தக கூட்டுறவு சங்கத்தின் இயக்குநர் குழுவில் அமர்ந்தார். கேரள சாகித்ய அகாதமியின் நிர்வாகக் குழு மற்றும் கேரளா மற்றும் காலிகட் பல்கலைக்கழகங்களின் கல்விக் குழுக்களின் உறுப்பினராகவும் பணியாற்றினார். மாத்ரூபூமி வெளியீடுகளை நிர்வகித்தார். மேலும், சமஸ்தா கேரள சாகித்ய பரிஷத் அமைப்பின் தலைவராக இருந்தார்.
அச்சுதன் ஞானபீட விருது பெற்ற கவிஞர் ஜி.சங்கரா குருப்பின் மகள் ராதாவை மணந்தார். இந்த தம்பதியருக்கு பி.பத்ரா, நந்தினி மற்றும் நிர்மலா ஆகிய மூன்று மகள்கள் இருந்தனர்; பத்ரா பின்னர் கொச்சி கார்ப்பரேஷனின் துணை மேயரானார். அச்சுதன், ஏப்ரல் 9, 2017 அன்று, தனது 86வது வயதில், கொச்சியில் உள்ள ஒரு தனியார் மருத்துவமனையில், வயது மூப்பு தொடர்பான நோய்களால் இறந்தார். இவரது உடல் இரவிபுரம் மயானத்தில் தகனம் செய்யப்பட்டது.
எம். அச்சுதன் எனப்படும் முக்குட்டிபரம்பில் அச்சுதன் , ஒரு இந்திய கல்வியாளர், சொற்பொழிவாளர் மற்றும் மலையாள இலக்கியத்தின் இலக்கிய விமர்சகர் ஆவார். இவரது படைப்புகளான, "சுவதந்திரிய சமரவம் மலையாள சாகித்யமும், "பஸ்கத்திய சாகித்ய தரிசனம் மற்றும் செருகதா இன்னலே இன்னு போன்றவற்றிற்காக புகழ் பெற்றவர் ஆவார். அச்சுதன் இலக்கிய விமர்சனங்களுக்கான கேரள சாகித்ய அகாதமி விருது மற்றும் ஒட்டுமொத்த பங்களிப்புக்காக விருது மற்றும் பத்மபிரபா இலக்கிய விருது உள்ளிட்ட பல இலக்கிய கௌரவங்களைப் பெற்றவர்.
அச்சுதன் 1976 ஆம் ஆண்டில் இலக்கிய விமர்சனத்திற்கான கேரள சாகித்ய அகாதமி விருதைப் பெற்றார். செருகதா இன்னலே இன்னு, மற்றும் 1998 இல் பத்மபிரபா" இலக்கிய விருது பெற்றார். மேலும், இவரது ஒட்டுமொத்த இலக்கிய பங்களிப்புகளுக்கான கேரள சாகித்ய அகாதமி விருதை கேரள சாகித்ய அகாதமி 2001 இல் மீண்டும் வழங்கி கௌரவித்தது. சாகித்ய பிரவர்தகா நலநிதி விருதையும் இவர் பெற்றார்.
சூரண்ணாவின் பெற்றோர் அபமாம்பா மற்றும் அமரனா , இருவரும் அறிஞர்கள் ஆவர். கிருட்டிணா மாவட்டத்தில் விஜயநகர பேரரசு என்ற ஒரு படைப்பை நந்தியால் கிருட்டிண இராஜுவுக்கு சூரண்ணா அர்ப்பணித்தார். இவர் நந்தியாலுக்கு அருகிலுள்ள கனாலா கிராமத்தைச் சேர்ந்தவரென்றும், நந்தியாலா மற்றும் கர்னூல் மாவட்டத்தின் கொயிலகுந்த்லா சாலையைச் சேர்ந்தவர் என்பது இப்போது தீர்க்கப்பட்டுள்ளது. இவருடைய சமாதி இங்கே இருக்கிறது. பாட்டர் சமூகம் அவரது ஜெயந்தியை ஆண்டுதோறும் கொண்டாடுகிறது. கனாலாவில் ஒரு பழைய ஓரியண்டல் உயர்நிலைப்பள்ளியும் உள்ளது. இது பிங்கலி சூரண்ணாவின் மரபு என்று கூறப்படுகிறது. நந்தியால், சுரானா சரசுவத சங்கம் என்பது 25 ஆண்டுகளுக்கும் மேலாக ஒரு இலக்கிய அமைப்பாகும். பயிற்சி பெற்ற மருத்துவர் ஜி. சகாதேவுடு, ஓய்வு பெற்ற ஆசிரியரான கோட்டிமுக்கலா சுப்ரமண்ய சாஸ்திரி மற்றும் ஓய்வுபெற்ற ஆசிரியரான கொடுரி சேசபானி சர்மா ஆகியோர் முறையே தலைவர், செயலாளர் மற்றும் இந்த அமைப்பின் இணை செயலாளர் ஆவர்.
1500 ஆம் ஆண்டில் சூரண்ணா, கருட புராணம், பிரபாவதி பிரதியும்மு, இராகவ பாண்டவ்யம் மற்றும் கலாபூர்ணோதயாமு ஆகியவற்றை எழுதினார். இவர் கருட புராணத்தை தனது தந்தைக்கும், கலாப்பூர்ணோதயத்தை நந்தியால் மன்னருக்கும் அர்ப்பணித்தார்.
2011 ஆம் ஆண்டில் இவரது தாயார் ஹிரா தேவி வைபாவின் மறைவுக்குப் பிறகு, குடும்பத்தின் இசை மரபுகளை உயிரோடு வைத்திருக்க நவ்நீத் ஆதித்யா வைபா பாடத் தொடங்கினார். இவரது சகோதரர் சத்ய ஆதித்யா வைபா மற்றும் நவ்நீத் ஆகியோர் நேபாள நாட்டுப்புற இசையை புதுப்பிக்கவும், பாதுகாக்கவும், பிரபலப்படுத்தவும் ஒரு குழுவாக பணியாற்றுகிறார்கள். வைபா பெரும்பாலும் நேபாளி சமுதாயத்தில் பெண்கள் பிரச்சினைகள் மற்றும் சிரமங்களைப் பற்றி பாடுகிறார்.
இவர்கள் இருவரும் ஹிரா தேவி வைபாவின் பாடல்களை மீண்டும் ஒழுங்கமைத்து மீண்டும் பதிவுசெய்தனர். 2015 ஆம் ஆண்டில் இவர்கள் ஹிரா தேவி வைபாவின் மிகச் சிறந்த மற்றும் பிரபலமான பாடல்களைத் தேர்ந்தெடுத்தனர். இவர்கள் இந்த இசைத் தொகுப்புக்கு ' அம லாய் சிரத்தாஞ்சலி - தாயாருக்கு அஞ்சலி ' என்று பெயரிட்டு, அதை 2017 நவம்பர் 3, அன்று நேபாளத்தின் காத்மாண்டுவில் உள்ள படான் அருங்காட்சியகத்தில் ஒரு வரலாற்று நிகழ்ச்சியாக வெளியிட்டனர்.
நவ்நீத் ஆதித்யா வைபா, ஹிரா தேவி வைபா மற்றும் ரத்தன் லால் ஆதித்யா ஆகியோருக்கு மகளாகப் பிறந்தார். இந்தியாவின் மேற்கு வங்காளத்தின் டார்ஜிலிங்கில் உள்ள குர்சேவங் என்ற மலை நகரத்தில் வளர்ந்தார். வைபா தனது தாய் மற்றும் தாத்தா சிறீ சிங் மன் வைபாவின் காரணமாக ஒரு இசை சூழலில் வளர்ந்தார். இவர் தனது தாயின் இசை வழிகாட்டியாகவும், அவரிடம் பயிற்சி பெற்றவராகவும் இருக்கிறார்.
நவ்நீத் ஆதித்யா வைபா இந்தியாவின் மேற்கு வங்காளத்தின் வட வங்காள பல்கலைக்கழகத்தில் ஆங்கிலத்தில் முதுகலைப் பட்டம் பெற்றார். இவர் ஒரு முன்னாள் மூத்த விமான உதவியாளர். மேலும், ஆங்காங்கின் கத்தே பசிபிக் விமான நிறுவனத்தில் பணியாற்றினார்.
நவ்நீத் ஆதித்யா வைபா இவர் ஓர் இந்திய நேபாளி மொழி நாட்டுப்புற பாடகர் ஆவார். இவர் நேபாளி மொழி நாட்டுப்புற பாடகரான மறைந்த ஹிரா தேவி வைபாவின் மகள் ஆவார். ஹிரா தேவி வைபா நேபாளி நாட்டுப்புற பாடல்களின் முன்னோடி என்று புகழப்படுகிறார்.
காத்மாண்டுவிலிருந்து குட்டும்பா இசைக்குழு பாடல்களுக்கு இசையை வழங்கும் அதே வேளையில் இவரது சகோதரர் சத்ய வைபா இசை நிகழ்ச்சிகளையும் தயாரித்து நிர்வகிக்கிறார்.
இசை, கலை மற்றும் நடன உலகத் திருவிழா 1980 இல் தாமஸ் ப்ரூமன், பாப் ஹூட்டன், மார்க் கிடெல், ஸ்டீபன் பிரிட்சார்ட், மார்ட்டின் எல்போர்ன் மற்றும் ஜொனாதன் ஆர்தர் ஆகியோருடன் ஆங்கில ராக் இசைக்கலைஞர் பீட்டர் கேப்ரியல் என்பவரால் நிறுவப்பட்டது. அசல் வடிவமைப்பாளர்கள் ஸ்டீவ் பைர்ன் மற்றும் வலேரி ஹாவ்தோர்ன் என்பவராவர். முதல் இசை, கலை மற்றும் நடன உலகத் திருவிழா 1982இல் இங்கிலாந்தின் ஷெப்டன் மல்லட் என்ற இடத்தில் நடைபெற்றது. பார்வையாளர்கள் பீட்டர் கேப்ரியல், டான் செர்ரி, தி பீட், டிரம்மர்ஸ் ஆஃப் புருண்டி, எக்கோ &; தி பன்னிமென், இம்ராத் கான், இளவரசர் நிக்கோ ம்பர்கா, சிம்பிள் மைண்ட்ஸ், சன்ஸ் ஆஃப் ஆர்கா மற்றும் எகோம் தேசிய நடன நிறுவனம், பாரிங்டன், ஆங்கி, பவுலின் ஆகியோரால் நிறுவப்பட்டது. தற்போது இங்கிலாந்தின் முன்னோடி ஆப்பிரிக்க கலை நிறுவனமான லோர்னா ஆண்டர்சன், மற்றவர்கள் நிகழ்ச்சிகளை நடத்துகின்றனர்.
இசை, கலை மற்றும் நடன உலகத் திருவிழாவிற்கு நிதியளித்த கேப்ரியல் மற்றும் அவரது நிறுவனம், திருவிழாவின் அதிக செலவுகளினால் முதல் வருடத்திலேயே நிதி இழப்பை எதிர்கொண்டது. அந்த இடத்திற்கு பொருத்தமான போக்குவரத்து இல்லாததாலும், விளம்பரம் இல்லாததாலும் நிலைமை மிகவும் மோசமடைந்தது. கேப்ரியல் மற்றும் ஆதியாகமத்தின் மேலாளரான டோனி ஸ்மித்தின் ஆலோசனையின் பேரில், அவரும் ஆதியாகமத்தின் மீதமுள்ள உறுப்பினர்களும் மில்டன் கெய்ன்ஸில் 'சிக்ஸ் ஆஃப் தி பெஸ்ட்' என்ற பெயரில் ஒரே நிகழ்ச்சியில் ஒன்றாக நிகழ்த்த ஒப்புக்கொண்டனர். இந்த நிகழ்ச்சி எக்கோம் தேசிய நடன நிறுவனத்தின் சக்தி வாய்ந்த பீட்டர் கேப்ரியல் டிராக்கில் 'ரிதம் ஆஃப் தி ஹீட்' இல் நேரடி ஆப்பிரிக்க முரசை இணைத்தது. இந்த நிகழ்ச்சி நிறுவனத்தை மீட்டு மேலும் இசை, கலை மற்றும் நடன உலகத் திருவிழா நிகழ்வுகள் நடைபெறுவதை சாத்தியமாக்கியது.
1982 ஆம் ஆண்டில் ஒரு இரட்டை இசைத்தொகுப்பு வெளியிடப்பட்டது, இது முதல் திருவிழாவின் நிகழ்ச்சிகளை உள்ளடக்கியிருந்தது. இதில் புருண்டி, பீட்டர் கேப்ரியல், பீட் டவுன்சென்ட், பில் லவ்லேடி, மற்றும் ஹோல்கர் சுக்கே, ஆகியோரின் முரசுக் கலைஞர்கள் இடம்பெற்றுள்ளனர். இந்த இசைத்தொகுப்பு பால் சைமனின் கிரேஸ்லேண்டை 4 ஆண்டுகள் சாதனையை முந்தியது .
2017 ஆம் ஆண்டில் இசை, கலை மற்றும் நடன உலகத் திருவிழா தனது 35 வது ஆண்டு நிறைவை கொண்டாடியது. இதன் ஒருங்கிணைப்பாளர்கள் எமிர் கஸ்துரிகா & தி நோ ஸ்மோக்கிங் ஆர்கெஸ்ட்ரா, டூட்ஸ் அண்ட் தி மேட்டல்ஸ், மற்றும் ராய் ஐயர்ஸ், சீன் குட்டி & எகிப்து 80 மற்றும் 30 பிற கலைஞர்களுடன் 10,000 பேரின் திருவிழாவிற்கு சாதனை படைத்த பார்வையாளர்களுக்காக நிகழ்த்தினர்.
ஆரம்பத்தில் இருந்தே, இசை, கலை மற்றும் நடன உலகத் திருவிழாவின் பெயர் திருவிழாவின் யோசனையை பிரதிபலித்தது; தழுவுதல் ஆனால் உறுதியற்றது, ஊக்கமளிக்கும் மற்றும் வெளிப்புறமாக இருப்பது; எல்லாவற்றிற்கும் மேலாக, இசை மற்றும் இயக்கம் மூலம் தொடர்பு கொள்ளும் திறனில் எல்லைகள் இல்லாத ஒரு உலகத்தைப் பற்றி உற்சாகமாக.
1982 முதல், இசை, கலை மற்றும் நடன உலகத் திருவிழாக்கள் உலகெங்கிலும் பயணம் செய்தன. கலைஞர்களை ஏராளமான இடங்களுக்கு அழைத்து வந்து ஒரு மில்லியனுக்கும் அதிகமான மக்களை மகிழ்வித்தன. முக்கிய இங்கிலாந்து நிகழ்வு 1990 முதல் 2006 வரை பெர்க்ஷயரின் ரீடிங்கில் உள்ள ரிவர்மீட்டில் நடைபெற்றது.
இசை, கலை மற்றும் நடன உலகம் என்பது ஒரு சர்வதேச கலைத் திருவிழாவாகும். உலகின் பல வகையான இசை, கலை மற்றும் நடனம் ஆகியவற்றைக் கொண்டாடுவதே இதன் மைய நோக்கமாகும்.
எஸ்தர் விக்டோரியா ஆபிரகாம் இரண்டு முறை திருமணம் செய்து கொண்டார். முதல் திருமணத்திலிருந்து ஒரு குழந்தை பிறந்தது. அவர் மீண்டும் குமார் என்று நன்கு அறியப்பட்ட சக நடிகர் சையத் ஹசன் அலி ஜைதியைத் திருமணம் செய்துகொண்ட பிறகு நான்கு குழந்தைகள் பிறந்தனர். ஷியா முஸ்லீமான ஜைதி முகல்-இ -அசாம் மற்றும் ஸ்ரீ 420 போன்ற திரைப்படங்களில் தோன்றினார். ஜைதிக்கு எஸ்தர் விக்டோரியா ஆபிரகாம் இரண்டாவது மனைவி ஆவார். குமார் 1963 இல் பாகிஸ்தானுக்கு குடிபெயர்ந்த பிறகு, எஸ்தர் விக்டோரியா ஆபிரகாம் இந்தியாவில் தங்க முடிவு செய்து திலைப்படங்களில் நடித்தும் திரைப்படங்களை தயாரித்தும் வந்தார். .
பிரமிளா 1916 ஆம் ஆண்டு கொல்கத்தாவில் ஒரு பாக்தாதி யூத குடும்பத்தில் பிறந்தார் . கொல்கத்தாவைச் சேர்ந்த தொழிலதிபர் ரூபன் ஆபிரகாம் மற்றும் கராச்சியைச் சேர்ந்த மாடில்டா ஐசக் ஆகியோருக்கு மகளாகப் பிறந்தார். லியா என்ற பெண்மணியை முதலாவதாக அவரது தந்தை திருமணம் செய்து கொண்டார்.இவா்கள் மூலம் மூன்று உடன்பிறந்தவா்களும், இரண்டதவதாகத் திருமணம் செய்த தனது தாய் மாடில்டா ஐசக் மூலம் ஆறு உடன்பிறந்தவா்களும் உள்ளனா்.
அவரது இளைய மகன் ஹைதர் அலி திரைப்படங்கள் மற்றும் தொலைக்காட்சிகளிலும் தோன்றி நடிப்புத் தொழிலைத் தொடர்ந்தார். அவரது மகள் நக்கி ஜஹான், 1967 ஆம் ஆண்டில் ஈவ்'ஸ் வீக்லி மிஸ் இந்தியா என முடிசூட்டப்பட்ட்டு ஆஸ்திரேலியாவில் நடந்த பசிபிக் குவெஸ்ட் அழகு போட்டியில் இந்தியாவைப் பிரதிநிதித்துவப்படுத்தினார். மிஸ் இந்தியா பட்டத்தை வென்ற ஒரே தாய்-மகள் இவா்கள் மட்டுமே ஆவா்.
எஸ்தர் விக்டோரியா ஆபிரகாம் பிரமிளா என்ற புனைப்பெயரால் பெயரால் திரைப்படங்களில் நன்கு அறியப்பட்டவர்.பாரம்பரிய நடனக் கலைஞர், இந்திய தோற்ற மங்கை, நடிகையும் மற்றும் இந்தி திரைப்படத் துறையில் முதல் பெண் திரைப்படத் தயாரிப்பாளரும் ஆவார். 1947 இல் முதல் மிஸ் இந்தியா போட்டியை வென்றதற்காகவும் அவர் நன்கு அறியப்பட்டவர்.
பிரமிளா பல்திறம் வாய்நத நபராக இருந்தார். ஒரு சிறந்த நடிகராகவும் திரைப்பட தயாரிப்பாளராகவும் மட்டும் அல்லாமல் , கேம்பிரிட்ஜ் பல்கலைக்கழகத்தில் பட்டதாரியும் ஆவார், திறமையான ஆசிரியராக பெரும்பாலும் தனது சொந்த திரைப்படங்களில் உடைகள் மற்றும் நகைகளையும் தானே வடிவமைத்தார்.
1947 ஆம் ஆண்டு தனது 31 வது வயதில் முதல் மிஸ் இந்தியா போட்டியின் வெற்றியாளராக பிரமிளா இருந்தார். பொழுதுபோக்கு துறையில் அவரது முதல் பயணம் ஒரு பார்சி நாடக நிறுவனத்தில் நடனக் கலைஞராக இருந்து 15 நிமிட இடைவேளை நேரங்களில் நடனமாடினார்
கோயில் தளத்தில் கல் சார்ந்த கட்டிடக்கலை மற்றும் கலைப்படைப்புகள் தப்பித்துள்ளன, அதே நேரத்தில் செங்கல் கோயில்கள் அழிந்துவிட்டன. கல் நிவாரணங்களில் ஆரம்பகால இராமாயண செதுக்கல்கள் சில உள்ளன. அதாவது இராவணன் சீதையின் முன் தோன்றும் காட்சி, உணவுக்காக பிச்சை எடுக்கும் ஒரு துறவி துறவியாக நடித்தது, உண்மையில் அவளது பாதுகாப்புக்காக இலட்சுமணனால் வரையப்பட்ட கோட்டைத் தாண்டியதால் இராவணனால் கடத்ததப்படுகிறாள். நச்னா தளங்களில் சித்தரிக்கப்பட்டுள்ள பிற இராமாயணக் காட்சிகள் காவியத்தின் மிகவும் நீடித்த பண்டைய காட்சி கதைகளில் ஒன்றாகும். தியோகரில் உள்ள விஷ்ணு கோயிலில் காணப்பட்ட காட்சிகளுடன் ஒப்பிடத்தக்கது. இருப்பினும், இவை கி.மு. 2 ஆம் நூற்றாண்டுக்கு முந்தைய பர்குத் தளத்தில் காணப்பட்ட பழமையான இராமாயண சித்தரிப்பு அல்ல. பொதுவாக சாஞ்சி தளத்தில் கிமு 1 ஆம் நூற்றாண்டு முதல் பொ.ச. 1 ஆம் நூற்றாண்டு வரை தேதியிட்டவை.
கோயில் தளம் கஞ்ச் கிராமத்திற்கு அருகில் உள்ளது. பிரித்தானிய காலனித்துவ காலத்தில் மேற்கு தொல்பொருள் ஆராய்ச்சியாளர்களின் கவனத்திற்குக் கொண்டுவந்த கன்னிங்காம் 1885 இல் வெளியிட்ட முதல் வெளியீட்டில் இருந்து அதன் பெயர் வந்தது. கன்னிங்காம் இதை இந்திய தொல்பொருள் ஆய்வின் தொகுதி 21 அறிக்கையில் நச்னா-குத்தாரா கோயில்கள் என்று குறிப்பிட்டுள்ளார். இது மாவட்டத்தின் பெயரிலிருந்தும் பிராந்தியத்தின் மற்றொரு கிராமத்திலிருந்தும் பெறப்பட்டது. இந்த தளம் சத்னாவிலிருந்து தென்மேற்கில் 60 கிலோமீட்டர் , கஜுராஹோவுக்கு தென்கிழக்கில் 100 கிலோமீட்டர் , கட்னிக்கு வடக்கே 100 கிலோமீட்டர் , போபாலிருந்து 400 கிலோமீட்டர் வடகிழக்கில் உள்ளது. அருகிலுள்ள இரயில் நிலையம் சத்னா நகரில் அமைந்துள்ளது. அதே நேரத்தில் தினசரி சேவைகளைக் கொண்ட மிக முக்கியமான விமான நிலையம் கஜுராஹோ ஆகும்.
இப்பகுதியில் உள்ள பெரும்பாலான கோவில்கள் இடிந்து கிடக்கின்றன. சிறந்த பாதுகாக்கப்பட்ட மற்றும் அதிகம் அறியப்பட்ட நினைவுச்சின்னம் நாச்னாவில் உள்ள பார்வதி கோவில் ஆகும். கோவில்கள் ஒரு உயரமான மற்றும் வடிவமைக்கப்பட்ட அஸ்திவாரத்தில் கட்டப்பட்டுள்ளன. ஒரு சதுர திட்டம், ஒரு சதுர கருவறை, இது துளையிடப்பட்ட திரைக் கல் ஜன்னல்களுடன் ஒரு சுற்றுவட்டப் பாதையால் சூழப்பட்டுள்ளது. கருவறைக்குள் நுழைவாயிலில் கங்கை மற்றும் யமுனா ஆகிய கடவுளர்களின் சிலை அமைக்கப்பட்டுள்ளது. பார்வதி கோயிலின் வாசல் கதவு ஒன்றில் மேல் மாடி உள்ளது. இந்த கோவிலில் மத நோக்கங்கள் மற்றும் மைதூனத் தம்பதிகளின் பாலியல் போன்ற மதச்சார்பற்ற காட்சிகளும் உள்ளன. இந்து காவியமான இராமாயணத்தின் பல காட்சிகளை விவரிக்கும் ஆரம்பகால கற்செதுக்கல்கள் சிலவற்றால் கோயில்கள் குறிப்பிடத்தக்கவை.
நச்னா இந்து கோவில்கள் என்பது நச்சனா கோயில்கள் அல்லது நச்னா-குத்தாராவில் உள்ள இந்து கோவில்கள் என்றும் குறிப்பிடப்படுகின்றன. இது மத்தியப் பிரதேசத்தில் பூமரா மற்றும் தியோகரில் உள்ள கோயில்களுடன் எஞ்சியிருக்கும் ஆரம்பகால கற்கோவில்களாகும். இதன் காலம் நிச்சயமற்றது. ஆனால் அவற்றின் பாணியை தேதியிடக்கூடிய கட்டமைப்புகளுடன் ஒப்பிடுகையில், சில நச்னா கோயில்கள் 5 அல்லது 6 ஆம் நூற்றாண்டு குப்தப் பேரரசு காலத்திற்கு வேறுபட்டவை. இங்குள்ள சதுர்முகக் கோயில் 9 ஆம் நூற்றாண்டைச் சேர்ந்தது. இந்த கோயில்கள் வட இந்திய பாணியிலான இந்து கோவில் கட்டிடக்கலைகளை விளக்குகின்றன.
நாச்னாவின் 15 கி.மீ சுற்றளவில் பல சிறிய தொல்பொருள் இடங்கள் காணப்படுகின்றன: பிபாரியா, கோ, பூமரா மற்றும் பிற. இவை குப்தர் காலத்திற்கும் முந்தையவை, ஆனால் இதற்க்கான சான்றுகள் மிகவும் குறைவாக அறியப்பட்டுள்ளன, மற்றும் ஆராயப்படுகின்றன. 1979 ஆம் ஆண்டில் பூமராவின் சிவன் கோயில் மீட்கப்பட்டது; இது சிறந்த முறையில் பாதுகாக்கப்பட்ட ஒன்றாகும். திகாவாவின் குப்தா கோயில் தென்மேற்கில் சுமார் 80 கி.மீ தொலைவில் அமைந்துள்ளது. மற்றொரு குப்தர் கோயில் சாஞ்சியில் உள்ளது. பர்குட் பௌத்தத் தூண்களின் இடிபாடுகள் கிழக்கே 12 கி.மீ தொலைவில் உள்ளது. தியோகரில் தசவதார கோயிலும் உள்ளது.
இந்த இடம் வனப்பகுதியின் உட்பகுதியில் உள்ளது விந்திய மலை பள்ளத்தாக்கு வழியாக செல்ல கடினமாக உள்ளது. இதனால்தான் கன்னிங்காம் இந்த பிராந்தியத்தின் முஸ்லீம் படையெடுப்பின் போது கோயில் தப்பி பிழைத்திருக்கலாம் என ஊகித்துள்ளார்.
கோயில்கள் பன்னா தேசிய வனத்திற்கு அருகில் உள்ளன. இது இப்போது ஒரு புனித யாத்திரைத் தளமாக உள்ளது. இது சௌமுக்நாத் என்றும் அழைக்கப்படுகிறது.
இவர் 1977 ஆம் ஆண்டு, மே 29 அன்று தெலுங்கு பேசும் அருந்ததியர் குடும்பத்தில் பிறந்தார். 1977இல் பிறந்த இவர், தமிழ்நாட்டின், நாமக்கல் மாவட்டம், பரமத்தியை அடுத்த கோனூரைச் சேர்ந்தவர். இவருக்கு தமிழ், ஆங்கிலம், தெலுங்கு ஆகிய மூன்று மொழிகளும் நன்றாகத் தெரியும். 15 ஆண்டுகள் வழக்கறிஞராக அனுபவம் கொண்ட இவர், சென்னை உயர்நீதிமன்றத்தில் வழக்கறிஞராக பணியாற்றி வருகிறார். சென்னை டாக்டர் அம்பேத்கர் அரசு சட்டக் கல்லூரியில், இளங்கலை பட்டத்தையும் அறிவுசார் சொத்துரிமை குறித்து பட்டயப் பட்டமும், சென்னைப் பல்கலைக்கழகத்தில் சட்ட முதுகலை சட்டப் பட்டமும் பெற்றுள்ளார்.
தமிழ்நாட்டின் பாரதிய ஜனதா கட்சியின் தலைவராகவும் பதவி வகித்தார். இவர் தமிழக பாஜக தலைவராக, தேசியத் தலைவர் ஜெகத் பிரகாஷ் நட்டாவால் 11 மார்ச், 2020 அன்று நியமிக்கப்பட்டார். 07 சூலை 2021 வரை அப்பதவியில் இருந்தார். அவர் அருந்ததியர் சமூகத்தில் இருந்து இந்த பதவியை வகிக்கும் முதல் நபர் ஆவார்.
லோ. முருகன் ஓர் வழக்கறிஞர் மற்றும் தமிழக பாரதிய ஜனதா கட்சியின் முன்னாள் தமிழக தலைவர் ஆவார். இவர் தற்போது மீன்வளம், கால்நடை பராமரிப்பு மற்றும் பால் வள அமைச்சகம் மற்றும்
அவர் 2021 ஆம் ஆண்டு தமிழ்நாடு சட்டமன்றத் தேர்தலில், தாராபுரம் சட்டமன்றத் தொகுயில் போட்டியிட்டு திமுகவின் என். கயல்விழியிடம் 1,393 வாக்குகள் வித்தியாசத்தில் தோற்றார்.
பொனகா கனகம்மா இவர் ஒரு சமூக சேவகராகவும், சமூக ஆர்வலராகவும் மற்றும் சுதந்திர போராட்ட வீரராகவும் இருந்துள்ளார். இந்தியாவில் மகாத்மா காந்தியின் சீடராக இருந்து ஒரு வருடத்திற்கு மேலாக சிறையில் அடைக்கப்பட்டார். இவர் சிறீ கஸ்துரிதேவி வித்தியாலயம் என்ற மகளிர் பள்ளியை ஆந்திராவின் நெல்லூரில் நிறுவினார்.
பொனகா கனகம்மா நெல்லூர் மாவட்டத்தில், 1892 ஜூன் 10, அன்று மினகல்லு என்ற ஊரில் பிறந்தார். இவரது தந்தை மருபூரு கொண்டா ரெட்டி மற்றும் தாய்: காமம்மா.
சர் டேனியல் மைக்கேல் பிளேக் டே லூயிஸ் ஒரு ஓய்வு பெற்ற ஆங்கில நடிகர் ஆவார். இவர் பிரித்தானிய மற்றும் அயர்லாந்து குடியுரிமையைப் பெற்றவர். அவர் தனது தலைமுறையின் மிகச் சிறந்த மற்றும் பரவலாக மதிக்கப்படும் நடிகர்களில் ஒருவராகவும், அனைத்துக் காலத்திற்குமான மிகச் சிறந்த நடிகர்களில் ஒருவராகவும் பாராட்டப்பட்டார். அவர் தனது வாழ்நாள் முழுவதும் சிறந்த நடிகருக்கான மூன்று அகாடமி விருதுகள் உட்பட பல விருதுகளைப் பெற்றுள்ளார் , சிறந்த நடிகருக்கான பிரிவில் மூன்று வெற்றிகளைப் பெற்ற ஒரே ஆண் நடிகராகவும், மூன்று ஆஸ்கார் விருதுகளை வென்ற மூன்று ஆண் நடிகர்களில் ஒருவராகவும் திகழ்கிறார். சிறந்த நடிகருக்கான நான்கு பாஃப்டா விருதுகள், மூன்று திரை நடிகர்கள் கில்ட் விருதுகள் மற்றும் இரண்டு கோல்டன் குளோப் விருதுகளை வென்றார் .
இவர் லண்டனில் பிறந்டு வளர்ந்தார். பிரிஸ்டல் ஓல்ட் விக் தியேட்டர் பள்ளியில் ஏற்றுக்கொள்ளப்படுவதற்கு முன்பாக டே லூயிஸ் தேசிய இளைஞர் திரையரங்கில் நாடகங்களில் நடித்து வந்தார். தனது கதாப்பத்திரங்களின் தன்மையினை அறிந்துகொள்வதிலும் அதில் ஈடுபாடு கொண்டு நடித்ததன் மூலம் இவர் பரவலாக அறியப்பட்டார். திரைப்படத் துறையில் மிகவும் தேர்ந்தெடுக்கப்பட்ட திரைப்படங்களில் மட்டுமே நடிக்கும் நடிகர்களில் ஒருவரான இவர் 1998 முதல் ஆறு திரைப்படங்களில் மட்டுமே நடித்துள்ளார். ஒவ்வொரு கதாப்பாத்திரங்களுக்கு இடையில் ஐந்து ஆண்டுகள் வரை கால இடைவெளி எடுத்துள்ளார். தனது தனிப்பட்ட வாழ்க்கையைப் வெளியுலகத்திற்குத் தெரியாதவண்ணம் பாதுகாக்கும் அவர், அரிதாகவே நேர்காணல்களைத் தருகிறார். மிகக் குறைவாகவே பொது நிகழ்ச்சிகளில் கலந்துகொள்கிறார்.